## Rješenje Agencije za zaštitu tržišnog natjecanja klasa UP/I 030-02/2003-01/144 od 19. veljače 2004.

### NN 28/2004 (5.3.2004.), Rješenje Agencije za zaštitu tržišnog natjecanja klasa UP/I 030-02/2003-01/144 od 19. veljače 2004.

# AGENCIJA ZA ZAŠTITU TRŽIŠNOG NATJECANJA

803

Agencija
za zaštitu tržišnog natjecanja, sukladno članku 34. i članku 57. točka 4.
Zakona o zaštiti tržišnog natjecanja (»Narod­ne novine«, broj 122/03), u
upravnoj stvari ocjene koncentracije poduzetnika Konzum Trgovina na veliko i
malo d.d., sa sjedištem u Zagrebu, M. Čavića 1a, zastupanog po Draganu Munjizi,
direktoru, i Trgovačko dioničko društvo Japetić, sa sjedištem u Jastrebarskom,
Šetalište Braće Kazić 11, zastupanog po Josipu Zaheru, direktoru, pokrenutom po
službenoj dužnosti, temeljem odluke Vijeća za zaštitu tržišnog natjecanja, sa
10. sjednice, održane 19. veljače 2004. donosi sljedeće

## RJEŠENJE

I.
Ocjenjuje se dopuštenom koncentracija poduzetnika Konzum Trgovina na veliko i
malo d.d., sa sjedištem u Zagrebu, M. Čavića 1a, i Trgovačko dioničko društvo
Japetić, sa sjedištem u Jastrebarskom, Šetalište Braće Kazić 11.

II.
Poduzetnik Konzum Trgovina na veliko i malo d.d., obveznik je plaćanja upravne
pristojbe u iznosu od 255.000,00 kuna. Upravna pristojba uplaćuje se u korist
Državnog proračuna Republike Hrvatske u roku od osam (8) dana od dana dostave
ovog rješenja.

III.
Ovo rješenje bit će objavljeno u »Narodnim novinama«.

```
Obrazloženje
```

Agencija
za zaštitu tržišnog natjecanja (dalje: Agencija) raspolagala je saznanjima da je
poduzetnik Konzum Trgovina na veliko i malo d.d. (dalje: Konzum d.d.), sa
sjedištem u Zagrebu, M. Čavića 1a, stekao većinski udjel u temeljnom kapitalu
poduzetnika Trgovačko dioničko društvo Japetić (dalje: Japetić d.d.), sa
sjedištem u Jastrebarskom, Šetalište Braće Kazić 11.

Stoga je Agencija, dopisom od 6. studenoga 2003., od
poduzetnika Konzum d.d. zatražila prijavu koncentracije u obliku propisanom
člankom 7. Pravilnika o načinu vođenja Upisnika o koncentracijama (»Narodne
novine«, broj 30/97), te potrebne podatke.

Prijavu namjere provedbe koncentracije Konzuma d.d.
dostavio je Agenciji 10. studenoga 2003., sukladno članku 22. Zakona o zaštiti
tržišnog natjecanja (»Narodne novine«, broj 122/03; dalje: ZZTN), u obliku
propisanom člankom 45. ZZTN, i člankom 7. stavak 2. Pravilnika o načinu vođenja
Upisnika o koncentracijama, a u svezi s člankom 67. stavak 2. ZZTN.

Budući da je iz dostavljene dokumentacije utvrđeno da
su sudionici koncentracije ispunili uvjete propisane u članku 22. stavku 4.
točki 1. i 2. i stavku 5. ZZTN, te budući da bi provedba koncentracije mogla
imati za posljedicu značajno sprječavanje, ograničavanje ili narušavanje
tržišnog natjecanja na mjerodavnom tržištu, Agencija je, u smislu članka 26.
stavak 3. ZZTN., temeljem odluke Vijeća za zaštitu tržišnog natjecanja, s 5.
sjednice, održane 4. prosinca 2003., sukladno članku 46. ZZTN, donijela
zaključak o pokretanju postupka o ocjeni koncentracije, klasa: gornja.

Stoga je 4. prosinca 2003. dan pokretanja predmetnog
postupka ocjene koncentracije.

Nadopunu
prijave Konzum d.d. dostavio je Agenciji podnescima od 11. i 28. studenoga
2003. godine. Poduzetnik Japetić d.d. pisano očitovanje i zatražene podatke
dostavio je Agenciji 11. veljače 2004. godine.

Podatke
o strukturi poslovnih udjela Konzuma d.d. Središnja depozitarna Agencija
dostavila je podneskom od 17. veljače 2004.

U
postupku ocjene predmetne koncentracije utvrđene su slje­deće činjenice:

*Sudionici
koncentracije*

a)
Konzum d.d., upisan u registar Trgovačkog suda u Zagrebu, pod MBS 080000926,
registriran je za velik broj djelatnosti, i to građevinarstvo, trgovina
motornim vozilima; popravak motornih vozila, trgovina na veliko i posredovanje
u trgovini, trgovina na malo u nespecijaliziranim prodavaonicama, trgovina na
malo živežnim namirnicima u specijaliziranim prodavaonicama, trgovina na malo
medicinskim i ortopedskim proizvodima, ugostiteljstvo, prijevoz robe (tereta)
cestom, djelatnost putničkih agen­cija i turoperatera, poslovanje nekretninama,
iznajmljivanje automobila, promidžba (reklama i propaganda), uzgoj stoke,
peradi i ostalih životinja, proizvodnja ostalih prehrambenih proizvoda.

Osnovna
djelatnost Konzuma d.d. je trgovina na malo u nespecijaliziranim
prodavaonicama, koju djelatnost obavlja u više od četiri stotine maloprodajnih
mjesta, vlasništvu ili zakupu, te je, prema ukupnom prihodu, najveći poduzetnik
koji se bavi navedenom djelatnošću, na području Republike Hrvatske.
Prodavaonice Konzuma d.d. razvrstane su u tri kategorije, i to male
prodavaonice, za svakodnevne kupnje, Konzum maxi, prodavaonice srednje
veličine, te Super Konzum prodavaonice čije su površine veće od 1000 m2 i namijenjene za velike
tjedne obiteljske kupovine.

Konzum d.d. ima tri distributivna centra, i to u
Zagrebu, Poreču i Splitu, s oko 55.000 m2 skladišnog prostora. Organiziranom vlastitom
distributivnom mrežom, Konzum d.d. svakodnevno obavlja distribuciju na cijelom
području Republike Hrvatske.

U 2002. godini Konzum d.d. je stekao većinske udjele
u temeljnom kapitalu poduzetnika Centar Škojo d.o.o., Zagreb, Kooperacija DAD
Mala Neretva d.o.o., Opuzen, i Vidici Shop d.o.o., Šibenik, dok je tržišni
udjel na području Osječko-baranjske županije, ostvario, stjecanjem 100 posto
udjela u temeljnom kapitalu poduzetnika Alastor d.o.o., Osijek.

Stjecanjem većinskih udjela u temeljnom kapitalu
poduzetnika koji obavljaju djelatnost trgovine na malo u nespecijaliziranim
prodavaonicama, kao i temeljem ugovora o zakupu prodajnih mjesta takvih
poduzetnika, Konzum d.d. je u 2003. godini, značajno proširio svoju maloprodajnu
mrežu na sve županije Republike Hrvatske, osim Dubrovačko-neretvanske i
Požeško-slavonske.

Poduzetnik Konzum d.d. povezano je društvo – član
Agrokor koncerna d.d. (Matica), sa sjedištem u Zagrebu, Trg Dražena Petrovića
3.

Poslovnu
strukturu Agrokor koncerna d.d. čine tri poslovne grupe:

1.)
Poslovna grupa – hrana, u čijem su sastavu: Agrokor-Zagreb d.o.o., BIH,
Agroprerada d.d., Ivanić Grad, Solana Pag d.d., Pag, Sarajevski kiseljak d.d.,
BIH, Jamnica d.d., Zagreb, Ledo d.d., Zagreb, Ledo Čitluk d.o.o., BIH, Irida
d.o.o., Daruvar, PIK Vinkovci d.d., Vinkovci, Zvijezda d.d., Zagreb, Sojara
Zadar d.d., Zadar i Mladina d.d., Jastrebarsko.

2.)
Poslovna grupa – maloprodaja, u čijem su sastavu: Konzum d.d., Zagreb, Alastor
d.o.o., Osijek, i Zvijezda-Distribucijski centar d.o.o., Zagreb, te

3.) Ostale djelatnosti, u sastavu koje su: Agrokor
trgovina d.d., Zagreb, Agrokor AG, Švicarska, Lovno gospodarstvo Moslavina
d.o.o., Zagreb, Riječka tvornica konopa d.o.o., Rijeka i Kreditna banka Zagreb
d.d., Zagreb.

Prema podacima koje je Agenciji, 17. veljače 2004.,
dostavila Središnja depozitarna Agencija utvrđena je struktura poslovnih udjela
Konzuma d.d., kako slijedi: Agrokor koncern d.d., ima 71,62 posto udjela u
temeljnom kapitalu Konzuma d.d., Jamnica d.d. 11,10 posto, Investco
vrijednosnice 8,95 posto, SN Holding d.d. 1,81 posto, Hrvatski fond za
privatizaciju 1,03 posto, te fizičke osobe 5,49 posto.

b) Japetić d.d., upisan u registru Trgovačkog suda u
Zagrebu, pod MBS 080189079, registriran je za djelatnosti trgovine motornim
vozilima, trgovinu dijelovima i priborom za motorna vozila, trgovine na malo
motornim gorivima i mazivima, trgovine na veliko i posredovanje u trgovini,
trgovine na malo u nespecijaliziranim prodavaonicama trgovine na malo živežnim
namirnicama u specijaliziranim prodavaonicama, trgovine na malo kozmetičkim i
toaletnim proizvodima, ostala trgovina na malo u specijaliziranim
prodavaonicama, trgovina na malo rabljenom robom u prodavaonicama, trgovina na
malo izvan prodavaonica, opskrbljivanje pripremljenom hranom, instalacijske i
završne građevinske radove.

Osnovna djelatnost poduzetnika Japetić d.d. je
trgovina na malo u nespecijaliziranim prodavaonicama, pretežno hranom, pićima i
higijenskim potrepštinama za domaćinstvo, od koje taj poduzetnik ostvaruje oko
70 posto ukupnog prihoda. Preostalih 30 posto ukupnog prihoda isti ostvaruje
prodajom robe na malo u specijaliziranim prodavaonicama.

Japetić d.d. ima 50 maloprodajnih mjesta, u
vlasništvu ili zakupu, koja se nalaze isključivo u Zagrebačkoj županiji. U
gradu Jastrebarskom Japetić d.d. djelatnost obavlja u 18 prodavaonica, od kojih
8 nespecijaliziranih koje se bave trgovinom na malo pretežno hranom, pićima i
higijenskim potrepštinama za doma­ćin­stvo, i 10 specijaliziranih. Preostale
prodavaonice tog poduzetnika nalaze se u okolnim mjestima.

Sve prodavaonice Japetića d.d. mogu se svrstati u
kategoriju klasičnih prodavaonica (bez upotrebe košarica) i samoposluži­vanja.

Poduzetnik Japetić d.d. član je Ultra Grupe, u kojoj
je, sedam poduzetnika (Lonia d.d., Kutina, Trgostil d.d., Donja Stubica,
Trgocentar d.d., Zabok, Gavranović d.o.o., Zagreb, Trgocentar d.d., Čakovec,
Sonik d.o.o., Zadar).

*Pravni oblik koncentracije*

Pravni oblik predmetne koncentracije je stjecanje
kontrole ili prevladavajućeg utjecaja jednog, poduzetnika nad drugim, i to
stjecanjem većine dionica i stjecanjem većine prava glasa od strane poduzetnika
Konzum d.d. u poduzetniku Japetić d.d.

*Pravni
temelj koncentracije*

Pravni temelj
koncentracije je Odluka Nadzornog odbora Konzuma d.d. o davanju suglasnosti
direktoru društva za sklapanje ugovora o prodaji dionica s malim dioničarima
Trgovačkog dioničkog društva Japetić d.d.

U
konkretnom je slučaju riječ o \* tipska Ugovora o prodaji dionica, koje je
Konzum d.d., 3. i 4. studenoga 2003., sklopio s imateljima dionica poduzetnika
Japetić d.d.

Sklapanjem navedenih ugovora Konzum d.d. je stekao \*\*
posto udjela u temeljnom kapitalu poduzetnika Japetić d.d.

Navedeni će ugovori, sukladno članku 5. istoga, biti
raskinuti u slučaju da Agencija predmetnu koncentraciju ne ocijeni dopuštenom.

*Ukupan godišnji prihod sudionika koncentracije*

Uvidom u konsolidirano godišnje izvješće Agrokor
koncerna d.d., Agencija je utvrdila da je Konzum d.d., kao prijavitelj pred­metne
koncentracije, u 2002. godini, kao godini koja prethodi nastanku koncentracije
ostvario ukupan prihod u Republici Hrvat­skoj iznosu od 4.104.997.815,00 kuna.

S obzirom da je Konzum d.d., društvo – član Agrokor
koncerna d.d., u konkretnom se slučaju, kao ukupan godišnji prihod svih
sudionika koncentracije (u smislu grupe) uzimaju podaci o ukupnom prihodu
Agrokor koncerna d.d.

Ukupan prihod Agrokor koncerna d.d., u 2002. je
godini, iznosio 6.706.661.000,00 kuna.

U istoj je godini poduzetnik Japetić d.d. na području
Repub­like Hrvatske ostvario ukupan prihod u iznosu od 110.140.583,12 kuna.

Slijedom iznijetoga, nesporno je da su istodobno
ispunjeni uvjeti za obveznu prijavu koncentracije, iz članka 22. stavak 4. i
stavak 5. ZZTN, odnosno, ukupan prihod svih poduzetnika sudionika
koncentracije, ostvaren prodajom robe i/ili usluga na svjetskom tržištu iznosi
najmanje jednu milijardu kuna, u financijskoj godini koja je prethodila
koncentraciji, s time da je ukupan prihod svakog od najmanje dva sudionika
koncentracije, ostvaren prodajom robe i/ili usluga u Republici Hrvatskoj, u
istom razdoblju, iznosi najmanje 100.000.000,00 kuna.

*Mjerodavno tržište*

Kao mjerodavno tržište Agencija je, u smislu članka
7. stavak 1. ZZTN, kao tržište određene robe i/ili usluga koje su predmet
obavljanja sudionika koncentracije, odredila trgovinu na malo mješovitom robom
pretežno hranom, pićima i higijenskim proizvodima za domaćinstvo u
samoposluživanjima, supermarketima i hipermarketima.

Riječ je o tržištu na kojem oba sudionika
koncentracije ostvaruju najveći dio ukupnog prihoda.

Zemljopisno područje na kojem djeluju sudionici
koncentracije određeno je kao područje gradova Jastrebarsko i Karlovac, te
jugozapadnog dijela Grada Zagreba.

Prema kriterijima i standardima Europske zajednice,
mjerodavno se tržište određuje s obzirom na vremensku udaljenosti (15 do 20
minuta) vožnje do maloprodajnog mjesta – mjesta kupnje. Na taj je način, u
konkretnom slučaju, mjerodavno tržište u zemljopisnoj dimenziji određeno na lokalnoj
razini.

Na emelju članka 35. stavak 3. ZZTN, Agencija u
postupku ocjene koncentracije, uz odredbe ZZTN, primjenjuje kriterije i
standarde Europske zajednice, sukladno obvezama koje proizlaze iz Sporazuma o
stabilizaciji i pridruživanju između Europskih zajednica i njihovih država
članica, i Republike Hrvatske, sklopljenom 29. listopada 2001. (»Narodne novine
– Međunarodni ugovori«, broj 14/01; dalje: SSP).

Tržišno
natjecanje je navedenim sporazumom uređeno člancima 40., 69. i 70. Posljednjim
je člankom, u stavku 2., između ostalog, propisano da će se svako postupanje
suprotno ovom članku ocjenjivati na temelju kriterija koji proizlaze iz
primjene pravila o tržišnom natjecanju u Zajednici, posebice članka 81., 82.,
86. i 87. Ugovora o osnivanju Europske zajednice i instrumenata za tumačenje
koje su usvojile institucije Zajednice.

Odredbe
članaka 40. i 70. SSP-a sadržajno odgovaraju odred­bama članaka 27. i 35.
Privremenog sporazuma o trgovinskim i s njima povezanim pitanjima između
Republike Hrvatske i Europske zajednice. Navedeni je sporazum sklopljen,
također, 29. listopada 2001., privremeno se primjenjivao od 1. siječnja 2002.,
a stupio je na snagu 1. ožujka 2002. te će se, sukladno Zakonu o potvrđivanju
privremenog sporazuma o trgovinskim i s njima povezanim pitanjima između
Republike Hrvatske i Europske zajednice (»Narodne novine – Međunarodni
ugovori«, broj 15/01), primjenjivati do stupanja na snagu SSP-a.

*Tržišni
udjeli sudionika koncentracije*

a)
Prije provedbe koncentracije

U 2002.
godini, kao godini koja prethodi nastanku koncentracije, prema kriteriju
ukupnog prihoda, na mjerodavnom je tržištu bilo prisutno 9 poduzetnika, koji
su, uz udjele ostvarene na mjerodavnom tržištu prikazani u Tablici 1.

Sudionici
koncentracije koja je predmet ocjene u ovom postupku imali su tržišne udjele
manje od 10 posto (Japetić d.d. imao je 6,29 posto, a Konzum d.d., 1,79 posto
udjela).

Prije provedbe koncentracije Konzum d.d. je u Gradu Jastrebarsko imao vlastitu prodavaonicu – samoposluživanje površine 136 m2, te supermarket površine 680m2 u Karlovcu koji je vraćen vlasniku u srpnju 2002. godine.

if !supportEmptyParas endif

*Tablica 1.*

Struktura mjerodavnog trŽIŠta gradova
Jastrebarsko i Karlovac i jugozapadnog dijela grada Zagreba prije provedbe
koncentracije

if !supportLineBreakNewLine
endif

|  |  |  |  |  |
| --- | --- | --- | --- | --- |
| if !supportEmptyParas endif | Naziv poduzetnika | Mjesto gdje se | Prihod od | Tržišni |
|  | if !supportEmptyParas endif | se nalazi poduzetnik | malopro- | udjel |
| if !supportEmptyParas endif | if !supportEmptyParas endif | if !supportEmptyParas endif | daje (bez | (%) |
| if !supportEmptyParas endif | if !supportEmptyParas endif | if !supportEmptyParas endif | PDV-a) | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | u kunama | if !supportEmptyParas endif |
| 1. | Hipermarketi Coop d.o.o. | Jankomir i Donji | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | Stupnik | \* | \* |
| 2. | Tornado-Bakin d.o.o. | Karlovac i | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | Jastrebarsko | \* | \* |
| 3. | Billa d.o.o. | Zagreb-Rotor | \* | \* |
| 4. | Kaufland Hrvatska k.d. | Karlovac | \* | \* |
| 5. | Bond d.o.o., Karlovac | Karlovac | \* | \* |
| 6. | Japetić d.d. | Jastrebarsko | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | i okolica | \* | 6,29 |
| 7. | Gavranović d.o.o. | Karlovac | \* | \* |
| 8. | Konzum d.d. | Karlovac | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | i Jastrebarsko | \* | 1,79 |
| 9. | Diona d.d. u stečaju | Karlovac | \* | if !supportEmptyParas endif |
| if !supportEmptyParas endif | UKUPNO: |  | \* | 100,00; |

Izvor: Agencija za zaštitu tržišnog natjecanja – Odjel za istraživanje,
analitiku i informatiku

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Za analizu koncentriranosti mjerodavnog tržišta
Agencija je koristila Herfindahl-Hirschmanov indeks (dalje: HHI), i pokazatelj
koncentriranosti, tzv. concentration ratio (CR).

HHI je
općeprihvaćeno mjerilo za izračun koncentriranosti tržišta. Izračunava se
zbrajanjem kvadrata tržišnih udjela svih poduzetnika prisutnih na mjerodavnom
tržištu. Ovaj indeks nije odlučujući element za donošenje odluke o dopuštenosti
pojedine koncentracije, već element prve faze procjene u odnosu na sveobuhvatnu
analizu koncentracije.

Na konkretnom je mjerodavnom tržištu HHI, prije
provedbe koncentracije, iznosio 1.923,56 što upućuje na zaključak da se ovo
tržište smatra visoko koncentriranim.

Tržišta na kojima HHI iznosi između 1.000 i 1.800
smatraju se umjereno koncentriranima, a ona na kojima iznosi preko 1.800
bodova, visoko koncentriranima.

Pokazatelj koncentriranosti (CR2) za prva dva
poduzetnika iznosio je 51,42, dok je pokazatelj koncentranosti (CR4) za prva
četiri poduzetnika iznosio 79,46, te se može zaključiti da se ovo tržište ne
smatra vrlo konkurentnim tržištem.

b) Nakon provedbe koncentracije

Nakon provedbe predmetne koncentracije Konzum d.d.
preuzeo je tržišni udjel poduzetnika Japetić d.d., dok su udjeli drugih
poduzetnika prisutnih na mjerodavnom tržištu ostali nepromije­njeni, što je
prikazano u Tablici 2.

      U prosincu 2003., Konzum d.d. je otvorio
novu prodavaonicu, Super Konzum u Jastrebarskom.

if !supportEmptyParas endif

*Tablica**2.*

Struktura mjerodavnog trŽIŠta gradova
Jastrebarsko i Karlovac i jugozapadnog dijela grada Zagreba nakon provedbe
koncentracije

if !supportEmptyParas endif

|  |  |  |  |  |
| --- | --- | --- | --- | --- |
| if !supportEmptyParas endif | Naziv poduzetnika | Mjesto gdje se | Prihod od | Tržišni |
| if !supportEmptyParas endif | if !supportEmptyParas endif | se nalazi poduzetnik | malopro- | udjel |
| if !supportEmptyParas endif | if !supportEmptyParas endif | if !supportEmptyParas endif | daje (bez | (%) |
| if !supportEmptyParas endif | if !supportEmptyParas endif | if !supportEmptyParas endif | PDV-a) | if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | u kunama | if !supportEmptyParas endif |
| 1. | Hipermarketi Coop d.o.o. | Jankomir i Donji | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | Stupnik | \* | \* |
| 2. | Tornado-Bakin d.o.o. | Karlovac i | if !supportEmptyParas endif | if !supportEmptyParas endif |
| if !supportEmptyParas endif | if !supportEmptyParas endif | Jastrebarsko | \* | \* |
| 3. | Billa d.o.o. | Zagreb-Rotor | \* | \* |
| 4. | Kaufland Hrvatska k.d. | Karlovac | \* | \* |
| 5. | Bond d.o.o., Karlovac | Karlovac | \* | \* |
| 6. | Konzum d.d. | Karlovac, Jastre- | if !supportEmptyParas endif | if !supportEmptyParas endif |
| if !supportEmptyParas endif | + Japetić d.d. | barsko i okolica | \* | 8,07 |
| 7. | Gavranović d.o.o. | Karlovac | \* | \* |
| 8. | Diona d.d. u stečaju | Karlovac | \* | \* |
| if !supportEmptyParas endif | UKUPNO: |  | \* | 100,00; |

Izvor: Agencija za zaštitu tržišnog natjecanja – Odjel za istraživanje,
analitiku i informatiku

if !supportEmptyParas endif

if !supportEmptyParas endif

if !supportEmptyParas endif

Konzum
d.d. na mjerodavnom je tržištu, nakon provedbe koncentracije, povećao tržišni
udjel, te isti sada iznosi 8,07 posto. Međutim, i s ovim povećanjem tržišnog
udjela nije došlo do promjene u poretku prva četiri poduzetnika na mjerodavnom
tržištu, a za pretpostaviti je da će povećanje tržišnog udjela Konzuma d.d.
doprinijeti većoj konkurenciji između poduzetnika na ovom tržištu.

Kako je navedeno, nakon provedbe koncentracije ne
dolazi do promjene pokazatelja koncentracije (CR2) za prva dva, niti (CR4) za
prva četiri poduzetnika, međutim, HHI se nakon koncentracije, zbog smanjivanja
broja tržišnih takmaca na tom tržištu, povećao i iznosi 1.946,03, što i dalje
upućuje na visoko koncentrirano tržište.

*Izvješće Uprave kojim se koncentracija pravno
i gospodarski obrazlaže*

Sukladno dugoročnoj poslovnoj strategiji Konzuma d.d.
u svezi sa širenjem maloprodajne mreže, jedno od važnih područja je Grad
Jastrebarsko. Stjecanjem većinskog udjela u poduzetniku Japetić d.d., znatno će
se povećati broj prodavaonica Konzuma d.d., čime će će se povećati konkurentnost
tog poduzetnika, što otvara mogućnost za daljnje širenje mreže.

*Opis i obrazloženje očekivanih pogodnosti
koncentracije*

Prema obrazloženju poduzetnika Konzum d.d., predmetna
je koncentracija, sa stanovišta interesa potrošača, provedena radi unaprjeđenja
distribucije robe, odnosno skraćivanja tijekova distribucije robe te
poboljšanja opskrbe tržišta i proširenja asortimana u maloprodaji i
veleprodaji. To će se postići objedinjavanjem nabave roba putem suvremenog
distribucijskog centra Konzuma d.d. u Zagrebu, te daljnjim tehnološkim
razvitkom distribucije. Na taj način kupci će imati kvalitetniju i bržu uslugu,
uz pogodnosti snižavanja cijena proizvoda.

Konzum d.d. dalje navodi da će se okrupnjavanjem
poduzetnika čija je djelatnost trgovina na malo mješovitom robom pretežno
hranom, pićima i higijenskim proizvodima za domaćinstvo, povećati
natjecateljska snaga Konzuma d.d., te će se na taj način stvoriti uvjeti za
opstanak na tržištu na koje sve više ulaze inozemni poduzetnici.

Naposljetku, prema mišljenju Konzuma d.d. jačanje tog
poduzetnika na mjerodavnom tržištu povećava snagu cjelokupne hrvatske
prehrambene industrije, s obzirom da u svojim prodavaonicama isti prodaje oko
70 posto proizvoda hrvatskih proiz­vođača.

Vijeće za zaštitu tržišnog natjecanja (dalje: Vijeće)
na 10. je sjednici, održanoj 19. veljače 2004., sukladno ovlastima iz članka
34., 35. stavak 1. točke 2. i 5. ZZTN, razmatralo je predmetnu koncentraciju,
te ocijenilo da u konkretnom slučaju nije riječ o zabranjenoj koncentraciji iz
članka 18. ZZTN.

Provedom ove koncentracije ne stvara se novi ili jača
vladajući položaj stjecatelja, poduzetnika Konzum d.d. na mjerodavnom tržištu.
Konzum d.d. samo preuzima tržišni udjel poduzetnika Japetić d.d., koji je u
godini koja prethodi godini koncentracije iznosio 6,29 posto, te će tržišni
udjel Konzuma d.d., nakon provedbe koncentracije, iznosi 8,07 posto.

Po ocjeni Vijeća, takav tržišni udjel stjecatelja na
mjerodavnom tržištu neće utjecati na sprječavanje, ograničavanje ili
narušavanje tržišnog natjecanja.

Osim toga, riječ je o vrlo dinamičnom i otvorenom
tržištu na kojem je velik broj tržišnih takmaca, i na kojem se situacija gotovo
svakodnevno mijenja.

S
obzirom na navedeno predmetnu je koncentraciju Vijeće, u smislu odredbe članka
26. ZZTN, ocijenilo dopuštenom, kako je odlučeno u točki I. izreke ovoga
rješenja.

Iako Konzum d.d. nema na mjerodavnom tržištu, u
konkretnom slučaju, kao i na regionalnim razinama (županije), vladajući
položaj, u smislu odredbe članka 15. stavak 3. ZZTN, odnosno isti nema 40 posto
udjela na istom, Agencija je, analizom podataka utvrdila da provedbom ove
koncentracije položaj tog poduzetnika jača na nacionalnoj razini. Prema ukupno
ostvarenom prihodu u 2002. godini Konzum d.d. ima udjel od 29,25 posto.

Na tržištu djelatnost trgovine na malo pretežno
hranom, pićima i higijenskim proizvodima za domaćinstvo u samoposluživanjima,
supermarketima i hipermarketima na području Republike Hrvatske djeluje velik
broj poduzetnika. Nesporno je, međutim, da Konzum d.d. ima vodeći položaj na
tom tržištu. Prvi sljedeći poduzetnik, prema ukupno ostvarenom prihodu, ima
gotovo dvostruko, a treći poduzetnik trostruko manji udjel na istom tržištu.
Trinaest poduzetnika ima pojedinačne udjele manje od 10 posto, dok ostali
poduzetnici imaju zajednički udjel od 2,54 posto.

S obzirom da je u konkretnom slučaju riječ o
koncentraciji kojom Konzum d.d., kako je navedeno, stječe \* posto udjela u
temeljnom kapitalu poduzetnika Japetić d.d. i na taj način preuzima 50
prodavaonica tog poduzetnika koje se nalaze u Gradu Jastrebarsko i okolnim
naseljima, a na koje su orijentirani potrošači na ovom području i uz koji su
asortiman proizvoda vezane njihove navike i običaji kupovine, Agencija će
pratiti i prikupljati podatke i obavijesti od poduzetnika koji djeluju na istom
mjerodavnom tržištu, kao i potrošača, koji su bitni za ispitivanje tržišta i
utvrđivanje stanja na tom tržištu nakon provedbe ove koncentracije.

Također, Agencija će osobito pratiti promjene ponude
asortimana proizvoda, kao i ponašanje Konzuma d.d. u odnosu na dosadašnje
dobavljače poduzetnika Japetić d.d.

Navedene ovlasti Agencije proizlaze iz članka 37.
točka 8. ZZTN, kojim je propisano da Agencija ima ovlasti prikupljati podatke i
obavijesti od poduzetnika, koji su bitni za ispitivanje tržišta i utvrđivanje
stanja na tržištu, neovisno o konkretnim postupcima koje vodi.

II. Rješenje Agencije o ocjeni dopuštenosti
koncentracije podliježe naplati upravnih pristojbi, sukladno odredbi članka 2.
stavak 1. Zakona o upravnim pristojbama (»Narodne novine«, broj 8/96), te
članka 14. točke 18., pod nazivom: »Pristojbe za zaštitu tržišnog natjecanja«,
Zakona o izmjenama i dopunama Zakona o upravnim pristojbama (»Narodne novine«,
broj 131/97), tarifni broj 106. točka 1., i tarifni broj 107. točka 1.

Sukladno odredbi članka 1. točke 1. Uredbe o izmjeni
tarife Zakona o upravnim pristojbama (»Narodne novine«, broj 116/00), plaća se
upravna pristojba u iznosu od 250.000,00 kn.

Iznos iz točke 2. izreke ovoga rješenja (5.000,00
kuna na ime tarifnog broja 106. točka 1. i 250.000,00 kuna na ime tarifnog
broja 107. točka 1.)uplaćuje seu koristDržavnog
proračuna Republike Hrvatskeu roku od osam (8) dana od dana dostave
rješenja, na račun broj: 1001005-1863000160 poziv na broj: 24/5002 – (navesti
MB), kako je odlučeno u točki 2. izreke ovoga rješenja.

Pristojbeni obveznik dužan je dokaz o izvršenoj
uplati upravne pristojbe dostaviti Agenciji bez odgode, a najkasnije u roku od
osam (8) dana od izvršene uplate, pozivom na broj, klasa: UP/I
030-02/2003-01/144. U protivnom će Agencija pokrenuti postupak prisilne naplate
upravne pristojbe od pristojbenog obveznika, Konzuma d.d.

III. Na temelju članka 59. ZZTN, rješenja Agencije
objavljuju se u »Narodnim novinama«, kako je odlučeno u točki 3. izreke ovoga
rješenja.

Uputa o pravnom lijeku

Ovo je
rješenje konačno u upravnom postupku. Protiv ovoga rješenja nije dopuštena
žalba, ali nezadovoljna stranka može, sukladno odredbi članka 58. ZZTN,
pokrenuti upravni spor kod Upravnog suda Republike Hrvatske u roku od trideset (30)
dana od dana dostave ovoga rješenja.

Klasa:
UP/I 030-02/2003-01/144
Urbroj: 580-02-04-07-09
Zagreb, 19. veljače 2004.

Predsjednica
Vijeća za zaštitu tržišnog natjecanja  **Olgica** **Spevec****,** v. r.

if !supportEmptyParas endif

Rješenje, NN 28/2004-803